Պրոքսի սերվեր

**Պրոքսի սերվեր** (, ներկայացուցիչ, լիազորված, հաճախ պարզապես վստահված, միջնորդ սերվեր, միջնորդ ծառայություն), համակարգչային ցանցերում ծառայություն, որը հնարավաորություն է տալիս անուղղակի հարցումներ կատարել այլ ցանցային ծառայություններին։ Ինտերնետից օգտվողը սկզբից կապ է հաստատում պրոքսի սերվերի հետ, որից հետո հարցում կատարում այլ ցանցային ռեսուրսից, որը տեղադրված է այլ սերվերի վրա։ Անուհետև պրոքսի սերվերը կամ կապ է հաստատում տվյալ սերվերի հետ և վերցնում ռեսուրսը այնտեղից կամ հետ է վերադարձնում իր մոտ ունեցած քեշ հիշողությունից (այն դեպքում երբ պրոքսի-սերվերն ունի սեփական քեշ հիշողություն)։ Պրոքսի սերվեր բոլոր օբյեկտները ներկայացնում է, հավաքականորեն կազմում է մեկ բաշխված օբյեկտ։ Այն չի կարող տարրալուծվել հաճախորդի կողմից: 

Այն բարելավում է գաղտնիությունը, անվտանգությունը և գործընթացի արդյունավետությունը։

## Օգտագործում
Ամենից հաճախ վստահված սերվերները օգտագործվում են հետևյալ նպատակների համար՝
*Ցանցային առևտուր՝ ներմուծում և վաճառք
*Տվյալների քեշավորում՝ եթե միևնույն արտաքին ռեսուրսները հաճախակի են մուտք գործում ալիքի վրա արտաքին ցանցի բեռը նվազեցնելու և հաճախորդի կողմից պահանջվող տեղեկատվության ստացումն արագացնելու համար
*Տվյալների սեղմում՝ պրոքսի սերվերը ներբեռնում է տեղեկատվություն ինտերնետից և տեղեկատվությունը սեղմված ձևով փոխանցում է վերջնական օգտագործողին
*Սահմանափակել մուտքը տեղական ցանցից դեպի արտաքին. օրինակ, կարող եք արգելել մուտքը որոշակի կայքեր, սահմանափակել ինտերնետի օգտագործումը որոշ տեղական օգտագործողների համար
*Տարբեր ռեսուրսների հասանելիության անանունացում. պրոքսի սերվերը կարող է թաքցնել հարցումի աղբյուրի կամ օգտագործողի մասին տեղեկությունները։ Այդ դեպքում թիրախային սերվերը տեսնում է միայն վստահված սերվերի մասին տեղեկատվությունը, ինչպիսին է IP հասցեն, բայց չունի հարցումի իրական աղբյուրը որոշելու միջոց։

Կան նաև խեղաթյուրող պրոքսիներ, որոնք իրական օգտագործողի մասին կեղծ տեղեկատվություն են փոխանցում թիրախային սերվերին՝
շրջանցելով մուտքի սահմանափակումները։ Այն օգտագործվում է այն երկրներում, որտեղ որոշ ռեսուրսների հասանելիությունը սահմանափակված է օրենքով և զտված է։

## Պրոքսի սերվերների տեսակներ
*Թափանցիկ պրոքսի՝օգտատիրոջ համար անտեսանելի է և չի փոխում IP հասցեն։ Օգտագործվում է հաճախ ընկերությունների կամ հանրային Wi-Fi ցանցերի կողմից՝ մոնիտորինգի կամ սահմանափակումների համար։
*Անանուն պրոքսի՝ օգտատերերի իրական IP հասցեները թաքցնում է, սակայն միաժամանակ որոշ տեղեկություններ է փոխանցում սերվերին, օրինակ՝ այն, որ օգտատերը օգտվում է պրոքսիից։
*Բարձր որակի պրոքսի՝ թաքցնում է օգտագործողի IP հասցեն և որևէ կերպ չի ցույց տալիս, որ պրոքսի է օգտագործվում։ Սա ամենաբարձր մակարդակի անանունության պրոքսին է։
*Հակադարձ պրոքսի՝ ի տարբերություն սովորական պրոքսիի, որը աշխատում է օգտատիրոջ կողմից, հակադարձ պրոքսին աշխատում է սերվերի կողմից։ Օգտագործվում է սերվերների բեռի հավասարեցման և անվտանգության բարձրացման համար։
*Վեբ պրոքսի՝ տեղադրված է վեբ սերվերի վրա և հանդես է գալիս որպես միջնորդ տարբեր կայքերից բովանդակություն ներբեռնելու համար։

## Ծանոթագրություններ

## Արտաքին հղումներ
* Proxy software and scripts
* Free web-based proxy services
* Free http proxy servers

Կատեգորիա:Համակարգիչ
Կատեգորիա:Համակարգչային նեթվորքինգ
Կատեգորիա:Համակարգչային ցանցեր
Կատեգորիա:Համակարգչի բաղկացուցիչներ
Կատեգորիա:Համաշխարհային սարդոստայն
Կատեգորիա:Համացանց
Կատեգորիա:Տեղեկատվական անվտանգություն
Կատեգորիա:Տեղեկատվական տեխնոլոգիաներ